Hún er raunar þegar farin að gera það . Tækni af þessu tagi eigum við eftir að sjá í jafnvel ódýrari bílum frá og með komandi ári . Við Íslendingar eigum okkar fulltrúa á þessu sviði eins og öðrum , en það er önnur saga . Lausnin á dreifingu villandi upplýsinga verður líklega með svipuðum hætti . Þó Amazon , Google , Microsoft og Apple eigi uppruna sinn í afar ólíkum geirum og meginstarfsemi þeirra sé enn nokkuð ólík er sífellt meiri skörun á milli þeirra . Facebook nálgast svo þennan hóp úr enn einni áttinni . Þessi þróun mun halda áfram og pressan er að mörgu leyti á Apple , sem er nú stærsta fyrirtæki heims , en svolítið að „ missa kúlið “ . Viðbættur veruleiki og sýndar - Í tæknispánni í fyrra talaði ég um sýndarveruleikann og ekki síst hlut íslenskra fyrirtækja í framvarðarsveit þar . Útbreiðsla sýndarveruleikatækja hefur ekki verið jafn hröð og bjartsýnustu spár sögðu til um , en allir helstu framleiðendur á þessum markaði stigu stór skref á árinu og hvert skref sýnir betur möguleika tækninnar . Allir framleiðendurnir eiga þó eftir 2 - 3 ítranir í viðbót þangað til þessi tæki eiga möguleika á almennum markaði . Sýndarveruleikatæknin er umfram allt leiktæki , en viðbættur veruleiki á talsvert fleiri og augljósari praktísk not , allt frá heilbrigðisgeiranum til hermennsku ( sem er auðvitað ekki praktík , en þið skiljið hvað ég á við ) og skrifstofuvinnu til iðnaðarsmíða . Það er ekki ólíklegt að það eigi eftir að flýta þessari þróun eitthvað . Umfjöllun Wired um fyrirtækið er í öllu falli þess virði að lesa og láta sig dreyma . Á Íslandi : Quiz-upáhrifin og fleira Á Íslandi ætti að verða bæði uppskera og sáning í sprotageiranum . Það sama gildir um hinn nýja styrkjaflokk Tækniþróunarsjóðs - Vöxt - en hvort tveggja mun hjálpa til við að brúa gat sem hefur verið í íslenska fjármögnunarumhverfinu . Að mörgu leyti ættum við að líta á það sem kost - en sveiflur endanna á milli á kostnaðarskalanum á örfáum árum gerir alla áætlanagerð erfiða og uppbygginguna ómarkvissa . Við eigum við eftir að sjá nokkur ný sprotafyrirtæki spretta úr þeim jarðvegi sem endalok starfsemi Plain Vanilla á Íslandi skilur eftir sig . Þar er fólk sem hefur öðlast mikilvæga reynslu af alþjóðlegri sprotastarfsemi , myndað tengsl og skilning á því hvað þarf til að byggja upp og reka lausnir af skala sem fá ef nokkur íslensk fyrirtæki hafa áður gert . Við á Kjarnanum göngum bjartsýn og einbeitt inn í nýtt ár og þökkum lesendum fyrir það traust sem þeir sýna með því að styrkja Kjarnann . Okkar tryggð er aðeins við lesendur . Við erum skuldbundin ykkur og værum þakklát ef þið vilduð vera með í að gera Kjarnann enn sterkari .